CELEX: 22021D2218
Language: sl
Date: 2021-10-07 00:00:00
Title: Sklep št. 2/2021 Odbora za trgovino, ustanovljenega na podlagi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani, z dne 7. oktobra 2021 o spremembi Sporazuma zaradi upoštevanja pristopa Neodvisne države Samoe in Salomonovih otokov [2021/2218]

14.12.2021   
               
               
                  SL
               
               
                  Uradni list Evropske unije
               
               
                  L 447/20
               
            
         SKLEP št. 2/2021 ODBORA ZA TRGOVINO, USTANOVLJENEGA NA PODLAGI ZAČASNEGA SPORAZUMA O PARTNERSTVU MED EVROPSKO SKUPNOSTJO NA ENI STRANI IN PACIFIŠKIMI DRŽAVAMI NA DRUGI STRANI,
         z dne 7. oktobra 2021
         o spremembi Sporazuma zaradi upoštevanja pristopa Neodvisne države Samoe in Salomonovih otokov [2021/2218]
         ODBOR ZA TRGOVINO JE –
         ob upoštevanju Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani (1) (v nadaljnjem besedilu: Sporazum), podpisanega 30. julija 2009 v Londonu, ter zlasti členov 13 in 68 Sporazuma,
         ob upoštevanju naslednjega:
         
                     (1)
                  
                  
                     Neodvisna država Samoa (v nadaljnjem besedilu Samoa) in Salomonovi otoki so 5. februarja 2018 oziroma 4. junija 2018 pogodbenicam predložili prošnji za pristop skupaj s ponudbami za dostop na trg, ki izpolnjujejo zahteve člena XXIV GATT 1994. Samoa je k Sporazumu pristopila 21. decembra 2018 in ga začasno uporablja od 31. decembra 2018, Salomonovi otoki pa so k Sporazumu pristopili 7. maja 2020 in ga začasno uporabljajo od 17. maja 2020.
                  
               
                     (2)
                  
                  
                     V členu 68 Sporazuma je določeno, da Odbor za trgovino obravnava vse zadeve, ki so potrebne za izvajanje Sporazuma.
                  
               
                     (3)
                  
                  
                     Odbor za trgovino je na svoji sedmi seji, ki je potekala 3. in 4. oktobra 2019, sprejel priporočilo pogodbenicam Sporazuma, v katerem je med drugim priporočil spremembo Sporazuma zaradi upoštevanja pristopa Samoe in prihodnjih pristopov drugih pacifiških otoških držav.
                  
               
                     (4)
                  
                  
                     Treba je spremeniti Prilogo II k Sporazumu, da se v navedeno prilogo dodata ponudbi Samoe in Salomonovih otokov za dostop na trg.
                  
               
                     (5)
                  
                  
                     Člen 13 Sporazuma določa, da lahko Odbor za trgovino s soglasjem spremeni Prilogo II k Sporazumu na kakršen koli način, za katerega meni, da je primeren –
                  
               SPREJEL NASLEDNJI SKLEP:
         
            Člen 1
            Besedilo dogovorjenih ponudb Neodvisne države Samoe in Salomonovih otokov za dostop na trg iz Priloge k temu sklepu se doda v Prilogo II k Sporazumu.
         
         
            Člen 2
            Ta sklep začne veljati na dan sprejetja.
         
         
            V Bruslju, Port Moresbyju, Suvi, Apii in Honiari, 7. oktobra 2021
            
               Za Odbor za trgovino EU-pacifiške države
            
            
               
                  V imenu Unije
               
               Cristina MIRANDA GOZALVEZ
            
            
               
                  V imenu pacifiških držav
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  UL L 272, 16.10.2009, str. 2.
      
      
         
            PRILOGA
            CARINE, KI SE UPORABLJAJO PRI UVOZU V NEODVISNO DRŽAVO SAMOO (UL L 333, 28.12.2018, str. 3)
            https://eur-lex.europa.eu/legal-content/SL/TXT/PDF/?uri=CELEX:32018D1908&from=EN
            CARINE, KI SE UPORABLJAJO PRI UVOZU NA SALOMONOVE OTOKE (UL L 85, 20.3.2020, str. 3)
            https://eur-lex.europa.eu/legal-content/SL/TXT/PDF/?uri=CELEX:32020D0409&from=EN